
PRILOGA 1

ZAPISNIK
36. REDNE SEJE OBČINSKEGA SVETA OBČINE IG 
z dne, 14. 10. 2026, ob 17. uri v dvorani Centra Ig

Prisotni svetniki: Jože Ciber, Zdravko Grmek, Alenka Jeraj, Simon Krajzel, Marija (Mojca) Kučič, Rado Lovšin, Jože Virant, Jožica Drobnič, Mira Žagar, Mirko Merzel, Marija Župec, mag. Aleš Tolar, Anton Modic, Zuhra Jovanovič.

Ostali prisotni: Zlatko Usenik, Petra Mihelič Jakič, Polona Skledar, Tanja Lenaršič, Bojana Birsa, Tina Škulj, Katja Ivanuš, Marjetka Pintarič Župec, Uroš Čuden, Štefan Gorenčič, Anita Nikolić, Sabina Prislan (SVS Dobravica), Zlatko Ban (SVS Draga), Ana Brancelj (SVS Gornji Ig), Andrej Žnidaršič (SVS Iška Loka), Janez Rupert (SVS Iška vas), Janez Janežič (SVS Iška), Tea Vidic (SVS Matena), Andrej Modic Kern (SVS Podkraj), Marija Rotar (SVS Sarsko), Matija Božič (SVS Strahomer), Andrej Pikovnik (SVS Strahomer), Aleš Franjko (SVS Škrilje), Bojan Kraševec (SVS Tomišelj), Janez Modic (SVS Vrbljene). 

Dnevni red:

1. Obravnava in potrditev dnevnega reda
2. Obravnava in potrditev zapisnika 35. seje z dne 16. 9. 2026, 8. korespondenčne seje z dne 22. 9. 2026 in 9. korespondenčne seje z  dne 2. 10. 2026
3. Realizacija sklepov 35. seje z dne 16. 9. 2026, 8. korespondenčne seje z dne 22. 9. 2026 in 9. korespondenčne seje z dne 9. 10. 2026 
4. Predstavitev in splošne razprave o predlogu Proračuna Občine Ig za leto 2027
5. Pobude in vprašanja 

Ad 1
Dnevni red

Župan predlaga v potrditev dnevni red. 

Občinski svet Občine Ig potrdi dnevni red.
Glasovanje: 11 ZA, 0 PROTI, 0 VZDRŽANIH
Ugotovi se, da je bil dnevni red soglasno sprejet.

Ad 2
Obravnava in potrditev zapisnika 35. seje z dne 16. 9. 2026, 8. korespondenčne seje z dne 22. 9. 2026 in 9. korespondenčne seje z  dne 2. 10. 2026

[bookmark: _Hlk101267603]Župan predlaga v potrditev zapisnik 35. redne seje Občinskega sveta Občine Ig z dne 16. 9. 2026 ter zapisnika 8. korespondenčne seje z dne 22. 9. 2026 in 9. korespondenčne seje z dne 2. 10. 2026. 

Občinski svet Občine Ig potrdi zapisnik 35. redne seje Občinskega sveta Občine Ig ter zapisnika 8. korespondenčne seje z dne 22. 9. 2026 in 9. korespondenčne seje z dne 2. 10. 2026. 
Glasovanje: 11 ZA, 0 PROTI, 0 VZDRŽANIH
Ugotovi se, da so bili zapisniki soglasno sprejeti. 

Ad 3
Realizacija sklepov 35. seje z dne 16. 9. 2026, 8. korespondenčne seje z dne 22. 9. 2026 in 9. korespondenčne seje z dne 9. 10. 2026

[bookmark: _Hlk230173135]Župan predstavi realizirane sklepe 35. redne seje Občinskega sveta Občine Ig, in sicer pove, da je bil v Uradnem glasilu slovenskih občin št. 56/2026 objavljen Odlok o rebalansu proračuna Občine Ig za leto 2026.

Odlok o dodelitvi koncesije za opravljanje javne službe na področju zdravstvene dejavnosti družinske medicine in fizioterapije na območju občine Ig in občine Škofljica bil sprejet v drugem branju na 8. korespondenčni seji dne 22. 9. 2026 in v popravku na 9. korespondenčni seji dne 2. 10. 2026.

Načrt ravnanja s stvarnim premoženjem Občine Ig za leto 2026 - 3. dopolnitev je objavljen  v Katalogu informacij javnega značaja Občine Ig.

Poročilo o opravljenem nadzoru nad izvajanjem gospodarske javne službe redno vzdrževanje javnih cest je objavljeno na spletni strani občine.

Seji se je pridružil Mirko Mrzel ob 17.05.
Seji se je pridružil Jože Ciber ob 17.06. 
 
Župan pozdravi vse prisotne. 

Ad 4
[bookmark: _Hlk146613019]Predstavitev in splošne razprave o predlogu Proračuna Občine Ig za leto 2027

Bojana Birsa iz finančne službe pojasni, da je izračun narejen ob upoštevanju 7.528 prebivalcev v občini Ig (kar je 1,23 % več kot v predhodnem letu) ter 98,5 km² površine in 98,91 km cest, ki ostajata nespremenjeni. Ker s strani državnega proračuna za leto 2027 še nismo prejeli ustreznih izračunov o višini dohodnine in drugih prihodkih, smo ocenili, da bo občina v letu 2027 upravičena do dohodnine v višini 6.850.000,00 EUR, kar je več kot v letu 2026. Ocenjujemo tudi, da bo občina upravičena še do 448.646,00 EUR sredstev za uravnoteženje razvitosti občin in do 326.749,00 EUR dodatnih sredstev; to so sredstva za zmanjševanje objektivnih razlik občin po 13. b členu ZFO-1.

Iz predlagane bilance prihodkov in odhodkov občine za leto 2027 izhaja, da znašajo skupni načrtovani prihodki 12.051.088,49 EUR, kar predstavlja 16,53-odstotno povišanje glede na leto 2026. Največji delež v strukturi prihodkov, kot vedno, predstavljajo davčni prihodki, in sicer 69,74 %, sledijo pa jim nedavčni prihodki z 10,56 %, transferni prihodki z 19,17 %, kapitalski prihodki z 0,14 % in prejeta sredstva iz EU z 0,40 %.

Skupni načrtovani odhodki v letu 2027 znašajo 14.035.742,32 EUR. Tekoči odhodki predstavljajo 30,94 % vseh odhodkov, tekoči transferi 29,82 %, investicijski odhodki 36,83 %, investicijski transferi pa 2,42 % vseh odhodkov.

Razlika med načrtovanimi prihodki in odhodki znaša - 1.984.653,83 EUR (proračunski primanjkljaj), ki ga načrtujemo pokriti z ocenjenim stanjem sredstev na računu na dan 31. 12. 2026 in zadolžitvijo v višini 450.000,00 EUR. V letu 2027 načrtujemo, da bo občina odplačala 641.868,32 EUR glavnice po obstoječih kreditih. 

Stanje dolga bo konec leta 2026 znašalo 5.443.506,00 EUR, kar predstavlja 723,10 EUR na prebivalca občine.

Med večje investicije, ki so vključene v NRP občine za obdobje 2027–2030, sodijo:
· ureditev okolice Centra Ig (zelena infrastruktura in trajnostna mobilnost), za kar v letu 2027 namenjamo 1.025.700,00 EUR investicijskih odhodkov. Navedena investicija, ki zajema dva NRP-ja, sicer še ni dobila potrditve o sofinanciranju, vendar je vključena v proračun, saj sicer ne moremo kandidirati za sredstva na razpisu;
· ureditev krožnega križišča Ig–Škofljica v višini 404.460,00 EUR (od tega 165.000,00 EUR iz naslova KGG);
· rekonstrukcija Ljubljanske ceste v višini 92.000,00 EUR;
· asfaltiranje občinskih cest v višini 154.000,00 EUR z dodatnim prenosom sredstev iz leta 2026 v višini 103.000,00 EUR;
· ureditev pločnika Škrilje v skupni višini 494.408,00 EUR (od tega 100.066,00 EUR lastnih sredstev);
· investicijski transfer Gasilski zvezi Ig v višini 226.000,00 EUR (v predhodnem letu 175.000,00 EUR), kar pomeni 29,14-odstotno povišanje;
· ureditev zbirnega centra Matena v višini 154.500,00 EUR;
· nadaljevanje ureditve pločnika Golo v višini 144.500,00 EUR;
· nadaljevanje ureditve pločnika Podgozd v višini 93.000,00 EUR;
· investicijsko vzdrževanje javne razsvetljave v višini 50.000,00 EUR;
· ureditev pločnika Draga v višini 20.000,00 EUR;
· izgradnja opornega zidu in pločnika Cesta na Kurešček v višini 51.500,00 EUR;
· energetski ukrepi na POŠ Tomišelj v višini 274.000,00 EUR (financirano s kreditom);
· nakup električnih kombijev v višini 110.000,00 EUR (od tega 26.700,00 EUR lastnih sredstev);
· investicijski transferi javnim zavodom (OŠ Ig, Vrtec Ig in Knjižnica Ig); 
· obnove vodovodnih in kanalizacijskih sistemov.

Župan je izpostavil še nekatere druge ključne proračunske postavke. Za izgradnjo otroških igrišč je predvidenih 80.000,00 EUR, za pripravo projektne dokumentacije za ureditev Matenke 70.000,00 EUR. Pridobljeno je gradbeno dovoljenje za ureditev nove povezovalne ceste med Banijo in Govekarjevo cesto mimo pokopališča Ig pri čemer je predvidena višina sredstev samo za izkopavanje 400.000,00 EUR, sama povezovalna pot je ovrednotena na 350.000,00 EUR. Na navedeni proračunski postavki je predvidenih 20.000,00 EUR za ureditev začasne pešpoti. Za morebitne aktivnosti, povezane z načrtovanjem in umeščanjem obvoznic v prostor, je namenjenih 20.000,00 EUR. Ta sredstva obsegajo pripravo dokumentacije za severno obvoznico na odseku od bencinskega servisa Petrol do Staj ter za vzhodno obvozno pot od Škofljiške do Ižanske ceste. Pri realizaciji teh projektov se občina sooča z obsežnimi prostorskimi izzivi, saj je za umeščanje tras potrebno zagotoviti približno 50.000 m² nadomestnih kmetijskih zemljišč. Z namenom reševanja te problematike je za prihodnjo sredo načrtovan delovni sestanek z ministrom Ministrstva za kmetijstvo, gozdarstvo in prehrano. 
Glede zadolževanja občine v tekočem letu velja izpostaviti, da občina ni najela novih kreditov. V naslednjem letu je predvidena zadolžitev v višini 450.000,00 EUR. V kolikor na razpisu na področju ukrepov trajnostne mobilnosti ne bi bili uspešni, bo namreč v proračunu potrebna prerazporeditev sredstev oziroma zagotovitev virov za nujno izgradnjo nove avtobusne postaje na Igu. V prihodnjem letu bo potrebno izvesti projekt izgradnje pločnika v naselju Škrilje ter pridobiti gradbeno dovoljenje za izvedbo projekta prizidave POŠ Tomišelj, za katerega je sofinanciranje s strani države že zagotovljeno. 

Alenka Jeraj je izpostavila povečanje sredstev na področju športa in rekreacije za 21 odstotkov, medtem ko proračunska sredstva za kulturo ostajajo nespremenjena glede na predhodno obdobje. Glede postavke za prireditve, ki znaša 10.000 EUR, pove, da se je znesek za stroške organizacije karnevala povečal iz 3.400 EUR na 5.000 EUR. Znesek namenjen za ostale prireditve se ji zdi prenizek glede na znesek namenjen karnevalu. 
Tanja Lenaršič je v pojasnilu poudarila, da navedena sredstva obsegajo izključno transfere, ki so namenjeni udeležencem, ki sodelujejo v povorki.
Župan je v nadaljevanju obrazložil, da je postavka na področju športa in rekreacije edina v trenutnem mandatu, ki ni bila povišana. V povezavi z organizacijo karnevala in spremljajočega pustovanja je poudaril, da dvig sredstev na proračunski postavki ni pretirana, saj dogodek zdaj obsega tudi celotno pustovanje, medtem ko je v preteklosti potekala zgolj povorka. Pojasni, da je prav, da del sredstev ostane gasilskim društvom, ki sodelujejo kot izvajalci pustovanja. To področje in celotna tematika pa bosta predmet podrobnejše obravnave tudi na Odboru za družbene dejavnosti.

Seji se je pridružila Zuhra Jovanovič ob 17.20. 

Polona Skledar je pojasnila, da so sredstva na proračunski postavki za kulturna društva ostala enaka kot v preteklem obdobju. Izpostavila je, da je eno izmed društev prenehalo z delovanjem, zaradi česar se bodo razpoložljiva sredstva prerazporedila med preostala aktivna društva. To v praksi pomeni povišanje finančnega deleža za vsako posamezno delujoče društvo.

Rada Lovšina je zanimala višina proračunskih sredstev za POŠ Tomišelj ter obseg predvidenih prenovitvenih in gradbenih del.
Župan je pojasnil, da so v proračunu predvidena sredstva za pripravo in izdelavo projektne dokumentacije in pridobitev gradbenega dovoljenja. Potrebna zemljišča občina pridobiva z menjavo z Župnijo Tomišelj. Občina je že prejela odločbo o sofinanciranju, s katero so odobrena nepovratna sredstva v višini približno 950.000,00 EUR. Celotna vrednost projekta je ocenjena na okoli 3 milijone evrov, kar pomeni, da bo preostali delež občina krila iz lastnih proračunskih virov.
Glede same izvedbe je pojasnil, da bodo v pritličnih prostorih preurejeni obe igralnici, kuhinja, dograditev jedilnica in garderobe. V okviru projekta se bo zgradila nova telovadnica dimenzij 10 × 15 metrov, s čimer bo zadoščeno minimalnim prostorskim standardom. V nadstropju bo dograjena dodatna učilnica, kar bo na POŠ Tomišelj dolgoročno omogočilo nemoteno izvajanje pouka za celotno prvo triado (od 1. do 3. razreda).
Rado Lovšin je ob tem izrazil pomislek, ali ne bi bilo bolj smotrno na Igu zgraditi povsem nov šolski objekt.
Župan je pojasnil, da ocenjuje, da bi stroški izgradnje nove šole kot je na Igu dosegajo zneske med 30 in 40 milijoni evrov, česar pa občina trenutno tega z lastnimi sredstvi ne mora realizirati.  

Sklep št. 1:
[bookmark: _Hlk132106305]Občinski svet Občine Ig sprejme Sklep, da se o predlogu Proračuna Občine Ig za leto 2027 in o predlogu Odloka o proračunu Občine Ig za leto 2027 opravi javna razprava. 
Glasovanje: 14 ZA, 0 PROTI, 0 VZDRŽANIH
Ugotovi se, da je bil sklep soglasno sprejet.

Predloga bosta v javni razpravi, skladno s sklepom Občinskega sveta do vključno 29. 10. 2026. Glede na drugo točko 92. člena Poslovnika Občinskega sveta Občine Ig, se predlog objavi na spletnih straneh občine, zainteresirani pa lahko dostopijo do predloga tudi v prostorih Občine Ig, Govekarjeva cesta 6, 1292 Ig, v času uradnih ur. 

Župan se je ob koncu zahvalil vsem svetom vaških skupnosti za dosedanje uspešno sodelovanje. Vse dosedanje članice in člane je hkrati pozval k ponovni kandidaturi v naslednjem mandatnem obdobju, z namenom nadaljevanja zastavljenih projektov in konstruktivnega sodelovanja.

Župan se je v nadaljevanju s članicami in člani občinskega sveta uskladil o terminih sej delovnih teles Občine Ig. Dogovorjena je bila naslednja časovnica izvedbe sej:

Ponedeljek, 19. oktober (Center Ig, Sejna dvorana)
· 16:30 – Odbor za protipožarno varnost, zaščito in reševanje
· 17:30 – Odbor za komunalo, infrastrukturo, varovanje okolja in prostora

Sreda, 21. oktober (Govekarjeva soba, Občina Ig)
· 16:30 – Odbor za družbene dejavnosti 
· 17:30 – Odbora za gospodarstvo, turizem in gostinstvo
· 18:00 – Odbor za kmetijstvo in gozdarstvo.

Janeza Ruperta (SVS Iška vas) je zanimalo trenutno stanje statusa doma starejših občanov, saj v proračunu ni nič omenjeno na to temo.  
Župan je pojasnil, da Občina Ig nima nikakršnih finančnih ali pogodbenih obveznosti v povezavi s stroški doma starejših občanov. Dodal je, da bo preostale podrobnosti in širše pojasnilo o tej tematiki podal ob koncu seje. 

[bookmark: _Hlk101268574][bookmark: _Hlk106705470]Ad 5
[bookmark: _Hlk217309574]Pobude in vprašanja

Mojca Marija Kučič je postavila vprašanje glede izbire koncesionarja za zimsko službo.
Župan je pojasnil, da imajo prijavitelji rok do ponedeljka za oddajo ponudb, nakar bo sprejeta odločitev o izbiri izvajalca, več informacij pa bo znanih v prihodnjem tednu. Navedel je, da sta se za izvajanje letne službe prijavila podjetja Gobut in Mapri, za izvajanje zimske službe na območju občine pa podjetja Mapri in Resal. Po zahtevi za dopolnitev dokumentacije podjetje Resal ni v časovnem roku oddal dopolnjene ponudbe. Tematika bo podrobneje obravnavana na Odboru za komunalo, infrastrukturo, varovanje okolja in prostor, kjer bodo preučili vse prispele možnosti ter sprejeli odločitve o nadaljnjih postopkih.

Mojco Marija Kučič je zanimalo trenutno stanje glede objekta (hiške) na območju Ulic v Iški.
Župan je pojasnil, da občina nima pravne osnove niti potrebe za odkup navedenega objekta, saj ta že stoji na zemljišču v lasti občine. Dodal je, da bo občinska uprava v primeru uradnega poziva preučila pravne možnosti in postopke za morebitno legalizacijo objekta.

Mojca Marija Kučič je izpostavila željo po postavitvi otroških igral. Zanimala jo je predvidena umestitev stacionarnega radarja za umirjanje prometa v Iški, o čemer se govori med vaščani.

Župan je pojasnil, da je potekal sestanek s predstavniki agrarne skupnosti. Sredstva, pridobljena od prodaje zemljišč agrarne skupnosti, bodo namensko usmerjena v projekte v Iški vasi in Iški. Poudaril je, da bi v primeru uspešne pridobitve ustreznega zemljišča na tem območju lahko uredili otroško igrišče. Se je pa potrebno zavedati, da prihaja ob umestitvi otroških igrišč v strnjenih naseljih do raznih pritožb zaradi hrupa in morebitnih težav s parkiranjem. Radar na tem območju ni predviden.

Mojca Marija Kučič je opozorila na problematiko težkih tovornih vozil, ki vozijo po lokalni cesti v Iški vasi.
Župan je pojasnil kompleksnost situacije: če bi občina na tej relaciji postavila prometni znak za prepoved tovornega prometa, bi morala urediti križišče in pri tem odstraniti lipo, saj tovornih vozil drugam ni mogoče preusmeriti. Dodal je, da se je Svet vaške skupnosti že sestal s prevoznikom. Trenutni režim in umirjanje situacije tako temeljita na neposrednem dogovoru.
Svetnico je ob tem zanimalo, ali obstaja dolgoročna možnost za popolno preusmeritev ceste oziroma izgradnjo nove obvozne poti do obrtne cone v Iški vasi. Župan je potrdil, da je vprašanje utemeljeno, in poudaril, da si občina aktivno prizadeva najti ustrezno prostorsko rešitev za izpeljavo takšnega projekta.

Aleš Tolar je opozoril na problematiko izvajanja avtobusnih prevozov Ljubljanskega potniškega prometa 19i na območju občine ob konicah oziroma določenih urah. Izpostavil je, da se na linijah občasno pojavljajo nizkokapacitetni avtobusi, zaradi česar vsi potniki ne morejo vstopiti. Ob določenih terminih je na avtobusu izjemno velika gneča.
Župan je v odgovoru pojasnil, da bo stopil v stik z direktorjem LPP z namenom predstavitve problematike in skupnega iskanja ustreznih rešitev ter optimizacije kapacitet avtobusov. 
Mira Žagar je ob tem pozvala vse prisotne, naj se v primeru kakršnih koli nepravilnosti, gneče ali pripomb glede avtobusnih prevozov obrnejo tudi neposredno na Ljubljanski potniški promet. Poudarila je, da je ključno, da ima prevoznik zadeve zabeležene tudi s strani neposrednih uporabnikov, saj tovrstne uradne pritožbe in pobude občanov sprožijo hitrejšo in učinkovitejšo reakcijo pristojnih služb.

Janez Rupert (SVS Iška vas) je v nadaljevanju izpostavil vprašanje glede prejetih računov s strani Petrola za čiščenje odpadne vode. 
Odgovor in podrobnejše pojasnilo glede oblikovanja cen ter metodologije obračuna komunalnih storitev mu je podala Katja Ivanuš vodja oddelka za okolje, prostor in infrastrukturo. 

Sabino Prislan (SVS Dobravica) je zanimala možnost prestavitve semaforja pri bencinskem servisu Petrol bližje smeri proti Igu. 
Župan je pojasnil, da je cesta v upravljanju Direkcije Republike Slovenije za infrastrukturo, zato je odločanje o morebitni prestavitvi semaforja v izključni pristojnosti države. 

Marijo Rotar (SVS Sarsko) je zanimalo trenutno stanje glede zasutja oziroma sanacije poškodovanih cestnih bankin na območju Drage.
Župan je pojasnil, da so dela na omenjeni lokaciji že stekla in da se urejanje ter utrjevanje bankin trenutno že aktivno izvaja.

Jože Ciber je podal pobudo za interventno sanacijo oziroma nasutje in poravnavo udarnih jam na makadamskem odseku na območju izvajanja del v bližini bencinskega servisa Petrol.

Župan je podal pojasnilo glede statusa doma starejših občanov. Navedel je, da trenutno aktivno potekajo pogovori in usklajevanja za podaljšanje pogodbe ter pripadajoče koncesije. Opravljen je bil pogovor z investitorjem, ki je zagotovil, da bo z gradnjo pričel po podaljšanju pogodbe in koncesije v letu 2027. Investicija je bila pred enim letom ocenjena na 25.000.000 EUR. V okviru projekta je načrtovana tudi izgradnja medgeneracijskega centra, ki bo prvenstveno namenjen uporabi in dejavnostim občank ter občanov Občine Ig.

Naslednja seje je predvidena 4. 11. 2026. 

Seja se je zaključila ob 18.00. 


Zapisala:									Zlatko Usenik
Petra Mihelič Jakič  							       	     župan
[image: ]

